ไฟแนนซ์ทูเดย์
โดย...ใจฮิน
18 ก.พ. 2559

โดย...ใจฮิน
... สาธิต รังคสิริ อดีตอธิบดีกรมสรรพากร ถูกอนุกรรมการข้าราชการพลเรือน (อกพ.) ที่มี อภิศักดิ์ ตันติวรวงศ์ รมว.คลัง เป็นประธาน มีมติให้ไล่ออกจากข้าราชการไปตั้งแต่ต้นเดือน ม.ค. 2559 ที่ผ่านมา กรณีทุจริตการคืนภาษีมูลค่าเพิ่ม 4,000 ล้านบาท แต่การสอบสวนเจ้าหน้าที่กรมสรรพากรอีก 14 ราย ในกรณีเดียวกัน ยังหาข้อสรุปผลสอบวินัยไม่ได้
... วิสุทธิ์ ศรีสุพรรณ รมช.คลัง กำลังพิจารณาร่าง พ.ร.บ.ภาษีที่ดินและสิ่งปลูกสร้าง เพื่อสรุปให้ สมคิด จาตุศรีพิทักษ์ รองนายรัฐมนตรี พิจารณา ก่อนเสนอคณะรัฐมนตรี (ครม.) เห็นชอบ โดยจะเสนอพร้อมกับการลดภาษีเงินได้บุคคลธรรมดา เพื่อให้ผู้เสียภาษีรู้สึกว่ามีทั้งเสียและได้ในขณะเดียวกัน
... โครงการแก้หนี้ครูของธนาคารออมสินที่ให้ดอกเบี้ย 4% เป็นเวลา 20 ปี ถือว่าโดนใจครูเป็นอย่างมาก เพราะงานนี้ ชาติชาย พยุหนาวีชัย ผู้อำนวยการธนาคารออมสิน ทุ่มสุดตัว ยอมขาดทุนกำไร ดีกว่ามีหนี้เสียกองเต็มแบงก์เป็นแสนล้าน